user
கீழே கொடுக்கப்பட்டுள்ள பொருட்களைவைத்து சில்லி பேபி கார்ன் செய்வது எப்படி?
தேவையான பொருட்கள்:
250 கிராம் பேபி கார்ன்
4 மேஜைக்கரண்டி சோள மாவு
3 மேஜைக்கரண்டி மைதா மாவு
½ கப் ஸ்பிரிங் ஆனியன் (
வெங்காயத்தாள்)
4 பச்சை மிளகாய்
1 குடை மிளகாய்
3 மேஜைக்கரண்டி பொடியாக நறுக்கிய பூண்டு
1 மேஜைக்கரண்டி பொடியாக நறுக்கிய இஞ்சி
1 மேஜைக்கரண்டி சோயா சாஸ்
1 மேஜைக்கரண்டி ரெட் சில்லி சாஸ்
1 மேஜைக்கரண்டி வினிகர்
1 மேஜைக்கரண்டி சர்க்கரை
½ மேஜைக்கரண்டி வெள்ளை மிளகு தூள்
ஒரு சிட்டிகை கருப்பு மிளகு தூள்
தேவையான அளவு உப்பு
தேவையான அளவு எண்ணெய்


assistant
செய்முறை:
1. முதலில் பேபி கார்ன், பச்சை மிளகாய், குடை மிளகாய், பூண்டு, இஞ்சி, மற்றும் ஸ்பிரிங் ஆனியனை (
வெங்காயத்தாள்) நறுக்கி எடுத்து ஒரு தட்டில் வைத்து கொள்ளவும்.
2. அடுத்து ஒரு பாத்திரத்தை மிதமான சூட்டில் அடுப்பில் வைத்து அதில் நாம் நறுக்கி வைத்திருக்கும் பேபி கார்னை வேக வைப்பதற்கு தேவையான அளவு தண்ணீர் ஊற்றி அதை சுட வைக்கவும்.
3. தண்ணீர் சுட்ட பின் அதில் நாம் நறுக்கி வைத்திருக்கும் பேபி கார்னை போட்டு அதை சுமார் 3 லிருந்து 4 நிமிடம் வரை வேக விடவும்.
4. 4 நிமிடத்திற்கு பிறகு அடுப்பை அணைத்து விட்டு தண்ணீரிலிருந்து பேபி கார்னை எடுத்து ஒரு தட்டில் வைத்து அதை சிறிது நேரம் ஆற விடவும்.
5. பேபி கார்ன் ஆறியதும் அதில் 3 மேஜைக்கரண்டி அளவு சோள மாவு, மைதா மாவு, ஒரு சிட்டிகை உப்பு, மிளகு தூள், மற்றும் தேவையான அளவு உப்பு சேர்த்து அதை நன்கு கலந்து விடவும்.
6. பின்பு அதில் லேசாக தண்ணீர் தெளித்து அதை நன்கு கலந்து விடவும். (சுமார் 2 மேஜைக்கரண்டி அளவு தண்ணீர் சரியாக இருக்கும்.)
7. இப்பொழுது ஒரு கடாயை மிதமான சூட்டில் அடுப்பில் வைத்து அதில் இந்த பேபி கார்னை போட்டு பொரித்து எடுப்பதற்கு தேவையான அளவு எண்ணெய் ஊற்றி அதை சுட வைக்கவும்.
8. எண்ணெய் சுட்ட பின் கடாயின் அளவிற்கேற்ப அதில் பக்குவமாக பேபி கார்னை போட்டு அது லேசாக பொன் நிறம் ஆகும் வரை அதை வறுக்கவும்.
9. அது லேசாக பொன்னிறமானதும் அதை ஒரு கரண்டியின் மூலம் எடுத்து எண்ணெய்யை நன்கு வடித்து ஒரு தட்டில் வைத்து அதை சுமார் 10 லிருந்து 15 நிமிடம் வரை அப்படியே வைத்திருக்கவும்.
10. 15 நிமிடத்திற்கு பிறகு அடுப்பை ஏற்றி வைத்து இந்த பேபி கார்னை மீண்டும் எண்ணெய்யில் போட்டு அது நன்கு பொன்னிறமாகும் வரை அதை பொரித்து எடுத்து ஒரு கிண்ணத்தில் வைத்து கொள்ளவும்.
11. அடுத்து ஒரு பாத்திரத்தை மிதமான சூட்டில் அடுப்பில் வைத்து அதில் ஒரு மேஜைக்கரண்டி அளவு எண்ணெய் ஊற்றி அதை சுட வைக்கவும்.
12. எண்ணெய் சுட்ட பின் அடுப்பை ஏற்றி வைத்து அதில் நாம் நறுக்கி வைத்திருக்கும் ஸ்பிரிங் ஆனியன், பூண்டு, மற்றும் இஞ்சியை போட்டு அதை சுமார் ஒரு நிமிடம் வரை வதக்கவும்.
13. ஒரு நிமிடத்திற்கு பிறகு அதில் நாம் நறுக்கி வைத்திருக்கும் பச்சை மிளகாய் மற்றும் குடை மிளகாயை போட்டு நன்கு கிளறி விட்டு அதை சுமார் ஒரு நிமிடம் வரை வதக்கவும்.
14. ஒரு நிமிடத்திற்கு பிறகு அதில் சோயா சாஸ், ரெட் சில்லி சாஸ், வினிகர், வெள்ளை மிளகு தூள், சர்க்கரை, மற்றும் தேவையான அளவு உப்பு சேர்த்து நன்கு கலந்து விட்டு அதை சுமார் ஒரு நிமிடம் வரை வதக்கவும்.
15. ஒரு நிமிடத்திற்கு பிறகு அதில் சிறிதளவு தண்ணீரை ஊற்றி அதை நன்கு கலந்து விட்டு அதை கொதிக்க விடவும். (100மி.லி வரை தண்ணீர் சேர்த்தால் சரியாக இருக்கும்.)
16. பின்பு அதில் ஒரு மேஜைக்கரண்டி அளவு சோள மாவில் தேவையான அளவு தண்ணீர் ஊற்றி அதை நன்கு கரைத்து அதில் சேர்த்து அது சிறிது கெட்டியாகும் வரை வதக்கவும்.
17. அது சிறிது கெட்டியானதும் அதில் பொரித்து எடுத்து வைத்திருக்கும் பேபி கார்னை சேர்த்து அதை நன்கு பக்குவமாக கிளறி விடவும்.
18. பின்னர் அதில் நறுக்கி வைத்திருக்கும் ஸ்ப்ரிங் ஆனியனை தூவி அதை நன்கு கிளறி விட்டு எடுத்து ஒரு தட்டில் வைத்து அதை சுட சுட பரிமாறவும்.